หุ้นสหรัฐปิดในแดนบวก
ดัชนีหุ้นดาวโจนส์ ปิดที่ 12,855.04 จุด เพิ่มขึ้น 19.98 จุด ด้านแนสแดค  ปิดที่ 2,933.64 จุด ลดลง 1.07 จุด
11 พ.ค. 2555

ดัชนีหุ้นดาวโจนส์ ปิดที่ 12,855.04 จุด เพิ่มขึ้น 19.98 จุด ด้านแนสแดค  ปิดที่ 2,933.64 จุด ลดลง 1.07 จุด  ข่าวลือในช่วงค่ำวันพฤหัสบดี ที่ระบุว่าพรรคสังคมนิยมปาซ็อกของนายอีวานเจลอส เวนิเซลอส ที่มีคะแนนเป็นอันดับ 3 อาจจัดตั้งรัฐบาลได้สำเร็จและหลีกเลี่ยงเกิดวิกฤตรอบใหม่ ก็ช่วยให้ตลาดหุ้นสหรัฐฯ ดีดขึ้นมาปิดในแดนบวกเล็กน้อย หลังจากปิดลบมา 6 วันติดต่อกัน มีเพียง แนสแดค ที่ยังขยับลง จากรายงานผลประกอบการอันน่าผิดหวังของ ซิสโก และ ไพรซ์ไลน์
ดัชนีหุ้นดาวโจนส์ เพิ่มขึ้น 19.98 จุด (0.16 เปอร์เซ็นต์) ปิดที่ 12,855.04 จุด แนสแดค ลดลง 1.07 จุด (0.04 เปอร์เซ็นต์) ปิดที่ 2,933.64 จุด ส่วน เอสแอนด์พี เพิ่มขึ้น 3.41 จุด (0.25 เปอร์เซ็นต์) ปิดที่ 1,357.99 จุด 
ขณะที่ราคาน้ำมันปิดผสมผสานวานนี้ โดยตลาดลอนดอนยังขยับลงท่ามกลางความกังวลต่อปัญหาการเงินในยุโรป
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมิถุนายน เพิ่มขึ้น 27 เซนต์ ปิดที่ 97.08 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 47 เซนต์ ปิดที่ 112.73 ดอลลาร์ต่อบาร์เรล